
Møtebok fra avdelingsstyremøte ved 

avdeling for økonomi-, kommunal og sosialfag

Dato: 18.09.02
Kl.12.30-15.25

Til stede:





Eksterne representanter:
Tore Abrahamsen


Mona Sandbæk




Ledelsesrepresentanter:
Dekan Gunnar Engelsåstrø







Faglige representanter:
Magid Abdel Al-Araki


Tor Høst


Irene Levin


Mons Oppedal


Sigrid Wangsness




Studentrepresentanter:
Knut Wedde


Bente Wangen


Christian Georg Busch




Administrasjonens representant:
Eva Groth Sitter




Avdelingsdirektør:
Brita Børve




Protokoll:
Tore Vogt

Ragnhild Hansen hadde meldt forfall. Mons Oppedal møtte for Ragnhild Hansen.

30/02: Meldinger og referatsaker

a) Møtebok fra avdelingsstyremøte 05.06.02

Vedtak:
Møteboka godkjennes.

b) Diverse sakspapirer til høgskolestyremøte 29.08

Avdelingsstyret var fornøyd med at relevante høgskolestyrepapirer blir sendt ut som orienteringssak. Det ble framsatt ønske om at også dagsorden for høgskolestyremøtene blir sendt ut.

c) Auditoriene i P56

d) Rapport fra lokalt arbeidsmiljøutvalgs arbeid studieåret 2001/2002

31/02: Rangeringsregler ved søknad om overflytting/innpassing etter 1./2. studieår

Det ble påpekt at det var underlig at overflytting/innpassingsstudentene blir rangert etter alder og medisinske grunner, men ikke etter karakter. Det ble forklart med vedtak i Høgskolestyret.

Vedtak:

Avdelingsstyret godkjenner foreslåtte rangeringsregler for overflytting/innpassing etter 1. studieår for grunnutdanningene ved avdelingen.

32/02: Uttelling for studentpolitisk arbeid- Kurstilbudet NPKO Praktisk kommunikasjon

Det er ønskelig at dette kurset tilbys for studenter ved alle grunnutdanningene ved avdelingen. 

Vedtak:

Avdelingsstyret godkjenner at kurstilbudet "NPKO- Praktisk kommunikasjon" videreføres.

33/02: Regnskapsrapport 1. halvår

Vedtak:

Avdelingsstyret tar regnskapsrapport for 1. halvår til etterretning.

sak 34/02: Studiemoduler innen velferdsstudier- pensumliste for modulen "velferdspolitikk"

Kursansvarlig informerte om at boka "Klientene og den offentlige sandkassen" av Jan-Tore Pedersen er satt opp på pensumlista.

Det framkom følgende merknader på møtet:

· Det ble sett som underlig at det står "På forelesningene vil det bli tatt opp følgende temaer" i kursplanen. Hvorfor står det "På forelesningene"?

· Pensumlisten er for snever. Det ble etterlyst flere kritiske perspektiv på førstelinjetjenesten og velferdspolitikk. 

· Det ble foreslått å ta med boka til Halvard Eriksen om "det sorte hull" på pensum.

· Det ble påpekt at pensum ikke dekker alle deler av kurstilbudets innhold. En mulighet for å oppnå dette er å sette opp flere artikler på pensum.

Vedtak:

Avdelingsstyret gir dekan fullmakt til å godkjenne endelig pensumliste for modulen "velferdspolitikk".

sak 35/02: Oppnevning av utvalg for gjennomgang og utredning av fremtidig organisering av sosialfagene og studiet i offentlig styring ved avdeling øKS

Det ble informert om at Judy Kokkinn er oppnevnt som leder av utvalget, og Geir Finnsen som sekretær.

Vedtak:

Avdelingsstyret tar oppnevning av utvalg for organisering av sosialfagene og studiet i offentlig styring til etterretning.

Avdelingsstyreseminar om ny økonomimodell for universitets- og høgskolesektoren

Det ble informert om ny økonomimodell for Universitets- og høgskolesektoren. Det ble også redegjort for ulike forslag til intern økonomimodell for Høgskolen i Oslo. Notat fra Høgskoledirektøren om nye tiltak/ studietilbud og økning av studenttallet høsten 2002 ble diskutert. I denne diskusjonen kom det følgende merknader:

· Det ble påpekt nødvendigheten av å sikre grunnutdanningene gode rammevilkår for å sikre god vekttallsproduksjon.

· Det kom en påminning om føringer fra sentraladministrasjonen om å modulisere det enkelte studietilbud for å sikre jevn avleggelse av eksamener gjennom hvert studieår. Vi må sikre oss vekttallproduksjon fra studenter som ikke fullfører hele studieløp.

· I forhold til forslag fra høgskoledirektøren om å etablere vernepleierutdanning ved Høgskolen i Oslo, ble det anmodet om at vi trår varsomt i forhold til vernepleierutdanningen ved Høgskolen i Akershus.

· Våre tidligere henvendelser til departementet om å endre plasseringen av sosialfagene fra kategori F til kategori E bør følges videre opp.

· Måltall på eventuell ny mastergrad i "Social Welfare" må være høyere enn det som er anslått fra høgskoledirektøren. Det blir for dyrt å etablere små enheter. Det vil være behov for "overbooking" av studenter på dette studiet hvis det blir etablert, da vi må regne med et visst frafall av studenter, og forsinket gjennomføring.

Neste møte: onsdag 30.10.

19.09.02

Gunnar Engelsåstrø






Brita Børve

dekan








avdelingsdirektør

